**Husorden for afd. 0180 - Wittenbergvej.**

Under henvisning til huslejekontraktens bestemmelse herom anmodes enhver beboer om at iagttage god skik og orden i ejendommen og i egen interesse efterkomme, hvad der i så henseende påbydes af boligforeningen.
At bo i en almen boligforening er en boligform, hvor mange mennesker bor tæt sammen. Derfor har vi opstillet nogle regler, som bør overholdes for at medvirke til at skabe et godt klima blandt beboerne i bebyggelsen.

Reglerne er fastsat for at beskytte både dig og bebyggelsen og i øvrigt for at skabe god ro og orden blandt beboerne. Det skaber tryghed og tilfredshed, hvis alle erkender nødvendigheden af at tage hensyn til hinanden.

**Affald:**

**Beboerne er pligtige til at sortere affaldet. Affaldet skal bortskaffes i de til det forskellige affald mærkede containere.**

**Læs på plakaten hvad der må komme i. Og ikke må kommes i.**

**Sorteringen skal foretages meget omhyggeligt. Intet affald eller genstande må henstilles i affaldsrummet.**

 **Køkken affald skal være pakket ind, alt fra køkkenet.

Papir og papkasser foldes sammen så de fylder mindst mulig, ikke våde ting, overfyldes ikke.**
 **Glas dåser jern-metal og plastdunke, pak ikke noget ind i farvede og sorte plast sække.

Stor Grøn container bag affaldsrum,** er til andet brandbart affald. **Ikke til store møbler** Der må intet henstilles udenfor containerne. Såfremt det ikke er muligt at bortskaffe storskrald på egen foranledning, kan der aftales bortskaffelse ved henvendelse til boligkontoret. Overtrædes dette påbud må beboeren selv stå til ansvar og holde boligforeningen skadesløs herfor.

**Antenner:**

Udvendige antenner må ikke opsættes.

**Bad, toilet:**

I toilettet må intet kastes, der kan tilstoppe afløbet, og kun toiletpapir må benyttes.

Utæthed ved anlægget må straks anmeldes til ejendomsfunktionæren.

**Cykler:**

Cykler og barnevogne må kun hensættes i egen gård eller have.
Hjemmeplejen har lov til at have 2 cykler i affaldsrummet.
Det er **forbudt** at cykle, og kører på knallert, på vores gangstier.

**Forurening:**

Er en beboer skyld i forurening af Fliser på gangsti og andet steds i boligområdet, må den nødvendige rengøring omgående foretages af vedkommende beboer.

**Fyrværkeri:**

Det er **forbudt** at afbrænde fyrværkeri på afdelingens område. **Fældesområdet:**

Det er **forbudt** at hensætte ting på gangstier, og på det grønne område, uden boligforeningens tilladelse, og denne kan ved egen foranstaltning og uden nogen ansvar fjerne sådanne uberettiget anbragte genstande.

**Husdyr:**

**Der må holdes 1 hund eller 1 kat pr. lejemål.**

**Hæk og have:**

Hækken vil blive klippet af vores gartner 2 gange om året, indvendig og udvendig, men det kræves at der er 50 cm, til at gå rundt, og man kan komme ind i haven og gøre det man skal. **Hækken må være 1,2--1,5 m høj**. Hold haven pæn og rygeligt, vi har en havecontainer til haveaffald**. Ikke til plastik.**

**Legepladsen:**

Al leg og boldspil henvises til legepladsen. Børns leg og ophold på legepladsen, må ophøre ved mørkets frembrud. Det er **forbudt** at tegne og male på ejendommens træ og murværk eller på anden måde beskadige ejendommen eller dens inventar.

**Maskiner:**
Boremaskiner og andet støjende værktøj må kun benyttes dagligt 07-19.

**Musik:**Benyttelse af musikanlæg radio, TV mv. skal ske med hensyntagen til naboerne.
I de sene aftentimer skal der være nedsat støj, ingen musik og støj fra kl. 22-07.

**Parkering og motorkørsel:**

Parkering af motorkøretøjer på boligveje er forbudt, men skal finde sted på parkering pladsen i de afmærkede båse. **Det er forbudt at hensætte lastvogne campingvogne og trailer samt uindregistrerede motorkøretøjer må ikke henstilles i boligområdet. Lejere af carporte og garage skal benytte denne.**

**Det er forbudt at cykle, og kører på knallert, på vores gangstier.**

**Parkanlæg:**

Beboerne må være nænsomme overfor beplantninger og græs. I øvrigt står alle anlæg under beboernes beskyttelse.

**Skiltning:**

Skiltning må ikke finde sted uden boligforeningens særlige tilladelse, navneskilte, de skal anbringes på hoveddøre og på postkassen, må kun opsættes i den af boligforeningen godkendte model.

**Udluftning:**

Beboerne må drage omsorg for en effektiv udluftning gennem vinduer og døre.

**Vinduer, døre:**

Beboerne skal sørge for, at vinduer og døre i lejligheden er forsynede med hele ruder.

**Tvivl spørgsmål:**

Er man i tvivl om hvorledes man skal forholde sig, til reglerne her i afdeling.

Spørg en fra bestyrelsen.